ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มิถุนายน ๒๕64

เรื่อง การอบรมโปรแกรมพัฒนาสมรรถนะครูผู้สอนเพศวิถีศึกษาแบบออนไลน์

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 265 ลงวันที่ 28 มกราคม 2563

สิ่งที่ส่งมาด้วย แนวทางการนิเทศการดำเนินงานเพศวิถีศึกษาสู่คุณภาพผู้เรียน จำนวน 1 ชุด

ตามที่กระทรวงศึกษาธิการ ร่วมกับ มูลนิธิแพธทูเฮลท์ (P2H) และสำนักงานกองทุนสนับสนุน  
การสร้างเสริมสุขภาพ จัดทำโครงการพัฒนาการเรียนรู้แบบ Electronic - Learning เพื่อพัฒนาสมรรถนะครูให้สามารถจัดการเรียนการสอนเพศวิถีศึกษาและทักษะชีวิตในระบบการศึกษาขั้นพื้นฐาน เพื่อดำเนินการขับเคลื่อนการป้องกันและแก้ไขปัญหาการตั้งครรภ์ในวัยรุ่นตามพระราชบัญญัติการป้องกันและแก้ไขปัญหา  
การตั้งครรภ์ในวัยรุ่น พ.ศ. 2559 มาตรา 6 โดยการอบรมโปรแกรมพัฒนาสมรรถนะครูผู้สอนเพศวิถีศึกษาแบบออนไลน์ผ่านทางเว็บไซต์ http://cse-elearning.obec.go.th นั้น

กระทรวงศึกษาธิการแจ้งว่า เพื่อให้การดำเนินการบรรลุตามพระราชบัญญัติการป้องกันและ  
แก้ไขปัญหาการตั้งครรภ์ในวัยรุ่น พ.ศ. 2559 และนโยบายการป้องกันและแก้ไขปัญหาการตั้งครรภ์ในวัยรุ่น   
จึงร่วมกับมูลนิธิแพธทูเฮลท์ (P2H) ดำเนินการพัฒนาโปรแกรมพัฒนาสมรรถนะครูผู้สอนเพศวิถีศึกษาแบบออนไลน์

ขึ้นใหม่เพื่อให้ครอบคลุมสถานศึกษาทุกสังกัด ผ่านทางเว็บไซต์ <http://cse-elearning.ops.moe.go.th>

[และดำเนินการติดตั้งโปรแกรมบนหน้าเว็บไซต์สำนักงานปลัดกระทรวงศึกษาธิการเรียบร้อยแล้ว](http://cse-elearning.ops.moe.go.th และและดำเนินการติดตั้งโปรแกรมบนหน้าเว็บไซต์สำนักงานปลัดกระทรวงศึกษาธิการเรียบร้อยแล้ว) กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้ครู ศึกษานิเทศก์ นักวิชาการศึกษา บุคลากรทางการศึกษาที่เกี่ยวข้อง และผู้สนใจเข้าเรียนรู้หลักสูตรดังกล่าว โดยผู้ที่เข้าเรียน  
ครบ 8 หน่วยการเรียนรู้ จะได้รับวุฒิบัตรเพื่อเป็นส่วนหนึ่งในการพัฒนาตนเองหรือวิชาชีพ โดยสมัครลงทะเบียนเรียนได้ที่หน้าเว็บไซต์สำนักงานปลัดกระทรวงศึกษาธิการหรือ <http://cse-elearning.ops.moe.go.th>   
โดยไม่เสียค่าใช้จ่าย และมอบหมายผู้รับผิดชอบนิเทศติดตามให้ครูนำความรู้เรื่องเพศวิถีศึกษาไปจัดการเรียนการสอนต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ..................................

ผอ.กศ.....................................

ผอ.กง.สศ.................................

หน.ฝ.คศ..................................

จนท.........................................

กลุ่มงานส่งเสริมการจัดการศึกษาท้องถิ่น

โทร. ๐ ๒๒๔๑ ๙๐๐๐ ต่อ ๕๓๑๒

โทรสาร ๐ ๒๒๔๑ ๙๐21-3 ต่อ 21๘